Rašelinisko

náhľad|Vegetácia rašeliniska
**Rašelinisko** je:
* mokraď pokrytá vegetáciou, ktorá je rašelinotvorná a/alebo
* ložisko rašeliny

## Ukážky definícií
*Rašelinisko je *mokraď pokrytá vegetáciou, ktorá je rašelinotvorná.*
*Rašeliniská *sú ekosystémy, ktoré vznikajú na stanovištiach trvalo zamokrených zrážkovou, povrchovou alebo podzemnou vodou. Tieto stanovištia zarastajú vegetáciou hydrofilných a hygrofilných (rašeliniskových) druhov rastlín. V podmienkach obmedzeného prístupu kyslíka sa tu hromadia odumreté organické zvyšky v rôznom stupni rozkladu, čím vzniká rašelina...*
*Rašelinisko je *mokraď produkujúca pri rašelinotvorbe organogénne sedimenty (rašeliny, humolity); prípadne aj odumreté ložisko rašeliny.*
*Rašeliniská sú *ložiská organogénneho sedimentu, ktorý vznikol z odumretej rastlinnej hmoty pod vodou pri nedostatku atmosférického kyslíka vo vlhkom podnebí a pri nižšej teplote vzduchu* 
*Rašeliniská sú *prírodné útvary hydrofilných a hygrofilných raslín, ktorými zarastajú prirodzené vodné nádrže trvale podmáčané vodou....Rašelinisko je miesto s výskytom rašeliny, ktorého mocnosť je väčšia ako .*

## Charakteristika
Rašelinisko je druh ekosystému na trvalo zamokrených stanovištiach, v ktorom sa v podmienkach obmedzeného prístupu kyslíka hromadia odumreté organické zvyšky v rôznom stupni rozkladu, čím vzniká rašelina. Pre rašeliniská je charakteristický výskyt machov rašelinníkov (rad *Sphagnales*).

Špecifické stanovištné podmienky jednotlivých typov rašelinísk umožňujú existenciu jedinečných a vzácnych spoločenstiev rastlín a živočíchov. Začali vznikať koncom poslednej doby ľadovej zhruba 12000 až 8300 rokov pred Kr. Na území Slovenska často ide o reliktné a ohrozené spoločenstvá.

Rašeliniská sú ohrozené ťažbou rašeliny, eutrofizáciou, odberom podzemnej vody, odvodnením a následným rozoraním a zmenou na poľnohospodársku pôdu, ako aj sukcesiou lesa či krovín. Mnohé rašeliniská sú preto chránené zákonom (v súčasnosti na Slovensku je to 115 maloplošných území).

## Druhy

### Podľa Viceníková 2000 a podľa Hájek – Rybníček 2000

Podľa výživy:
*ombrotrofné rašelinisko – rašelinisko, ktorého vegetácia je zásobovaná iba zrážkovou vodou
**vrchovisko 
**pokryvné rašelinisko  – ombrogénne rašelinisko oceánických superhumidných oblastí kopírujúce terénne tvary do značných sklonov
*slatinisko v širšom zmysle/minerotrofné rašelinisko – rašelinisko zásobované prevažne podzemnou a povrchovou vodou
**slatinisko v užšom zmysle – rašelinisko veľmi bohaté na minerály s vegetáciou bohatou na hnedé machy z čeľade Amblystegiaceae a bez prítomnosti rašelinníkov
**prechodové rašelinisko (prechodné rašelinisko) – prechod medzi ombrotrofným rašeliniskom a slatiniskom v užšom zmysle

Podľa výšky obsahu živín:
*oligotrofné rašelinisko(resp. oligotrofné až dystrofné rašelinisko) – s nízkym obsahom živín
*mezotrofné rašelinisko – s stredným obsahom živín
*eutrofné rašelinisko – s vysokým obsahom živín

Podľa vzniku:
*ombrogénne rašelinisko – vzniká zrážkovou vodou
*geogénne rašelinisko/minerogénne rašelinisko – vzniká podzemnou (a/alebo povrchovou) vodou
** topogénne rašelinisko
** soligénne rašelinsko 
** limnogénne rašelinisko

Podľa vzťahu k hydrologickým pomerom:
*infraakvatické rašelinisko – rašelina je pod hladinou vody
*supraakvatické rašelinisko – rašelina je nad hladinou vody

### Podľa Enc. Slovenska
Podľa obsahu minerálnych živín a typu rastlinného krytu:
*vrchovisko/oligotrofné rašelinisko 
*prechodné rašelinisko/mezotrofné rašelinisko
*slatinisko/eutrofné rašelinisko 
*Poznámka: Ale v hesle "slatiniská" sa píše, že slatinisko je len "typ eutrofného rašeliniska"*

Podľa vzniku:
*ombrogénne rašelinisko
*topogénne rašelinisko
*soligénne rašelinisko

Podľa vzťahu k hydrologickým pomerom: rovnako ako Viceníková 2000 (pozri vyššie)

### Podľa Pyramídy
*Poznámka: Rašelinisko tu je definovaná ako ložisko rašeliny.*

Delenie 1 (len pre územie Slovenska a Česka):
*vrchoviskové rašelinisko (vrchovisko)
*prechodové rašelinisko
*slatina

Delenie 2:
*boreálne rašelinisko – tvorené trstinou a drevinami
*atlantické rašelinisko – vo vlhkej a teplej klíme, tvorené najmä rašelinníkom
*subboreálne rašelinisko – v suchej a teplej klíme, prerastené kríčkovými rastlinami
*subatlantické rašelinisko – v chladnej a vlhkej klíme

### Podľa Sjörs (1950)
*vrchovisko
*extrémne chudobné slatinisko
*chudobné a stredné slatinisko
*bohaté slatinisko
*extrémne bohaté slatinisko
*Poznámka: Delenie je určené pre Škandináviu.*

### Du Rietz (1954)
*ombrotrofné rašelinisko/vrchovisko
*minerotrofné rašelinisko/slatinisko

### Podľa Pjavčenko et al. (1978)
*vrchovisko
*prechodné rašelinisko
*slatinisko
*Poznámka: Delenie je určené pre ZSSR.*

### Podľa Succow (1974/1981)
Succow 1974:
*oligotrofne-kyslé rašelinisko
*mezotrofné rašelinisko
**mezotrofne-kyslé rašelinisko
**mezotrofne-zásadité rašelinisko – zahŕňa nižšie uvedené mezotrofne-subneutrálne a mezotrofne-vápenaté rašelinisko
*eutrofné rašelinisko

Succow 1981:
*oligotrofné rašelinisko/ (kyslé) chudobné rašelinisko/ oligotrofne-kyslé rašelinisko
*mezotrofné rašelinisko:
**kyslé prechodné rašelinisko/mezotrofne-kyslé rašelinisko
**zásadité prechodné rašelinisko/mezotrofne-subneutrálne rašelinisko
**vápenaté prechodné rašelinisko/mezotrofne-vápenaté rašelinisko
*eutrofné rašelinisko/bohaté rašelinisko

*Poznámka: Delenie je určené pre NDR.*

### Podľa Ellenberg (1996)
*vrchovisko
*prechodné rašelinisko
*slatinisko chudobné na vápno
*slatinisko bohaté na vápno
*eutrofné slatinisko
*Poznámka: Delenie je určené pre strednú Európu.*

## Referencie

*Succow, M., Joosten, H.: *Landschaftsökologische Moorkunde*. Schweizerbart, 2001 http://www.schweizerbart.de/publications/detail/isbn/9783510651986/Landschaftsokologische_Moorkunde#html
*Stanová, V. (ed.): *Rašeliniská Slovenska* http://www.daphne.sk/sites/daphne.sk/files/uploads/na_stahnutie/Raseliniska_Slovenska.pdf 

## Externé odkazy
*rašelina in: Ottův slovník naučný http://leccos.com/index.php/clanky/raselina  (v tomto článku sa slovo rašelina používa v dvoch významoch – jednak ako to, čo dnes nazývame rašelinisko, a jednak v súčasnom význame)
*Švehláková, H. et al.: *Ekologické aspekty technické hydrobiologie*, 2006 http://hgf10.vsb.cz/546/Ekologicke%20aspekty/mokrady/typizace.htm

## Iné projekty

Kategória:Mokrade
Kategória:Rašeliniská